cyanic-selkie/wikianc huggingface dataset:
مغاربا يهود
لمغاربا ليهود (ب لعبرية יהדות מרוקו) ولا ليهود لمغاربا (ب لعبرية יהודים מרוקאים يهوديم ماروكائيم) هوما يهود كيعيشو ولا عاشو ف لمغريب. ليهود هاجرو ل لمغريب وعاشو معا لأمازيغ، ؤ فوقت آخر جات موجة تانية ديال لهجرة من لݣزيرة لإيبيرية ف لفترة اللي تبعات صدور مرسوم لحمرا مباشرة فـ 1942 فاش جراو عليهم من ممالك الصبليون ؤمن بعد فترة وجيزة حتى من لبرطقيز. هاد لموجة التانية ديال هجرة ليهود ل لمغريب بدلات بشكل كبير تاريخ ليهودية فيه؛ حيت ليهود جابو معاهم الشعائر السفاردية لأندلسية شي لي خلا معضم ليهود ف لمغريب يتحولو ل لهوية السفاردية.
وصل لعاداد ديال ليهود ف لمغريب ل لأوج ديالو ف الربعينات د لقرن 20 ؤ كان تقريبا 250 ألف يهودي ف لمغريب داك لوقت، ولاكين بسباب لهجرة ديالهم ل إسرائيل ؤ بلدان خرين بما فيها عملية ياخين من 1961 حتال 1964، نقص هاد لعاداد ؤ بقا غير شي 5000 يهودي. لغالبية لعضمى ديال لمغاربا ليهود كيعيشو دابا ف إسرائيل، فين كيشكلو تما تاني أكبر مجتمع يهودي؛ تقريبا نص مليون. كنتلاقاو تجمعات خرة ف فرانسا، الصبليون، كانادا، لميريكان، و أمريكا لجنوبية، سيرتو ڤينيزويلا، لبريزيل، ولارجونتين. تصغير|مغاربا يهود ف 1919
ف دّيكسيونير تّاريخي د لمغريب، كاينة خاريطة كاتبيّن 107 موضع (مدينة ؤلا دوّار) ف لمجموع فين كانو ساكنين ليهود ف لمغريب.
بوعبوط أمدلان
بوعبوط أمدلان جماعة ترابية قروية كاينة ف إقليم شيشاوة، جهة مراكش آسفي، ساكنين فيها 7538 واحد، على حسب لإحصاء لعام 2014.
بهيجة إدريس
حياتها
بهيجة بنت عائلة سلاوية عطات بزاف د لفنانين، خوها هو الملحن محمد الإدريسي، اللي كان لحن أغاني مشهورة بحال "عندي بدوية" و "بنت بلادي زينة". ختها هي لمغنية أمينة إدريس مولات لأغنية المشهورة "التيليفون". راجل ختها أمينة هو الملحن محمد بنعبدسلام و بنتهوم هي لمغنية غيثة بن عبد السلام.
راجل بهيجة هو الملحن عبد الرحمن الكردودي الحسني وبنتها هي المغنية، دعاء عبد الرحمن.
بهيجة كانت من لفنانات لولات لّي هاجرو ل لمشرق و دارت كاريير و شهرة كبيرة ف لعالم لعربي، بحيت أنها غنات أغاني و قصائد ب الفصحى (د نزار قباني) و أغاني ب لمصرية.
بهيجة عندها كتر من 100 غنية و من أشهرها "لما يجري قدامي" و "ماهو جاري ولا قريب لدواري" لّي ولات من لخالدات د لموسيقى لمغريبية لعصرية و شّعبية.
بن روشد
بن روشد (مزيود ف 14 أبريل 1126 ف قرطبة، توفّى ف 11 دجنبر 1998 ف مراكش) هو واحد لعالم مسلم أصلو أندلسي، و تميز فبزاف د لمجالات منهم لفلسفة، الطب، لفقه، لفيزياء و لماط. و تقلد لمناصب ديال طبيب و قاضي عند دولة لموحدية ف قرطبة و فمراكش. لأعمال ديال بن روشد بقات خالدة حتى عند لغرب (لي كيعرفوه بإسم Averroes أڤيرويس) و كيقولو عليه هو لأب ديال لفلسفة لعقلانية.
منصورة
منصورة جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 15820 واحد، على حسب لإحصاء لعام 2014.
عيطة
لعيطة هو فن مغريبي قديم كيتغنا ف لعروبيات. تطوًر بزاف هاد لفن ف لوقت د ليستسعمار لفرانساوي حيت كانوا تيخدًموه لفنانة باش يصيفطو معاني ضد ليستيعمار ف لأغاني ديالهم.
لأصل و لغنا ديالها
لكلمة د لعيطة هي كلمة بالدارجة كاتخدًم ملي شي واحد تيبغي لاخرين يسمعوه (تيعيًط). تاتغنًا لموسيقا د لعيطة مع بزاف د لآلات بحال لكمانجة والطًر ولݣنبري، وعاد تيكون مغنًي ولا مغنًية اللي تيعيًطو ويغنًيو الشعر اللي يقدر يكون على بزاف د لمواضيع بحال لعيشة و لحب و الزين و الطبيعة و التاريخ و السياسة. الناس اللي تيغنًيو لعيطة تيتسمًاو شيوخ لا كانو رجال، و شيخات لا كانو عيالات.
لأنواع د لعيوط
لعيطة كاتًغنا بالدارجة وفيها بزاف د لأنواع على حساب لبلاصة اللي كاتغنا فيها. من بين لأنواع لمعروفين د لعيطة كاين:
مقدونيا الشمالية
مقدونيا الشمالية، ولاّ شمال مقدونيا،و لاّ مقدونيا (سمية قديمة تبلادت ف 2018) ،رسميا لجمهورية د مقدونيا الشمالية (بلمقدونية: Република Северна Македонија - بلألبانية: Republika e Maqedonisë së Veriut) هي بلاد ماكاطلش على لبحر جات ف لجنوب الشرقي د أوروپا، و بالضبط ف الشبه لجزيرة د لبلقان. تاتحدّها كوسوڤو من الشمال لغربي، صربيا من الشمال، بلغاريا من الشرق، ليونان من لجنوب، و ألبانيا من لغرب.
مقدونيا الشمالية عندها تاريخ قديم، و جايبة سميتها من لمنطقة د مقدونيا، اللي فيها طرف كاين ف ليونان، و كان مخلي لبلدان بجوج مدابزين على السمية. بحال دابا لإسكندر لمقدوني تولد ف لمنطقة اللي هي دابا محسوبة على ليونان، ولكن كانت هي و مقدونيا الشمالية ف بلاد وحدا كانت سميتها لمملكة د مقدونيا (ف لقرن 4 قبل لميلاد). مقدونيا الشمالية دازو عليها بزاف د لحضارات بحال لفارسيين و الرومان و السلاڤيين. قبل لعصور لوسطانية تدابزو لبلغاريين و لبيزانطيين و الصربيين على لمنطقة، ولكن ف لقرن 14 دخّلاتها الدولة لعتمانية لأراضي ديالها، و بقات فيها تال 1912. من مورا لحرب لعالمية التانية، دخلات مع يوݣوسلاڤيا، و تسمّات لجمهورية ليوݣوسلاڤية د مقدونيا. ف 1991، من مورا ما تفككات يوݣوسلاڤيا، ستاقلات لبلاد و سمّات راسها لجمهورية د مقدونيا، و لكن ليونان حتجّات عليها و كانت لأمم لمتحدة كاتخدّم السمية د "لجمهورية ليوݣوسلاڤية د مقدونيا اللي فاتت". تحلاّت لمشكلة ف 2018 ملّي بدلات لبلاد رسميا سميتها للجمهورية د مقدونيا الشمالية، و هي السمية اللي عندها تال دابا.
تيسكنو ف مقدونيا الشمالية شويا كتر من 2 د لمليون د الناس، و لعاصمة ديالها هي سكوپيا. اللغات الرسمية د لبلاد هوما لمقدونية و لألبانية، و عاد كاين لغات جهوية معتارفا بيها الدولة، هوما: التركية و الصربية و لبوصنية و الروماني. لفلوس اللي كاتخدّم ف لبلاد هي الدينار لمقدوني. مقدونيا الشمالية داخلة مع بزاف د لمنضمات الدولية بحال لأمم لمتحدة و لبنك الدولي و منضمة التجارة لعالمية و لمجلس ديال أوروپا (من 2005) و الناطو (من 2020). من 2005 و هي مرشحة باش تدخل للإتحاد لأوروپي.
واد مالحة
واد مالحة جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 13639 واحد، على حسب لإحصاء لعام 2014.
خديجة بنت خويلد
خديجة بنت خويلد بن أسد القرشية ؤلا كيما معروفة خديحة، كانت زوجة لّولة ديال محمد و أول مرا تحولات للإسلام. كانت بنت خويلد بن أسد، زعيم ف قريش ف مكة و تاجرة محترفة.
تصغير|تّخطيط د خديجة مكتوب ب [[خط إسلامي|لخط لإسلامي.]]
بوجدور
بوجدور جماعة ترابية حضرية كاينة ف إقليم/عمالة بوجدور، جهة لعيون سأقية لحمرا، ساكنين فيها 42504 واحد، على حسب لإحصاء لعام 2014.
بني بوزرة
بني بوزرة جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 16568 واحد، على حسب لإحصاء لعام 2014.
بني وال
بني وال جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 7485 واحد، على حسب لإحصاء لعام 2014.
بوحمام
بوحمام جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 23234 واحد، على حسب لإحصاء لعام 2014.
سيدي قاسم
سيدي قاسم مدينة مغريبية ؤ جماعة ترابية حضرية كاينة ف إقليم سيدي قاسم، جهة رّباط سلا قنيطرة، ساكنين فيها 75572 واحد، على حسب لإحصاء لعام 2014.
تاريخ
لمدينة تأسات على جوج د لمراحل: ف اللول كانت زاوية ديال واحد السيد سميتو سيدي قاسم بوعسرية ف لقرن سبعطاش، ف لوقيتة ديال مولاي سماعيل. لمرحلة التانية كانت ورا الستيعمار مني جاو شي رباعة ديال لفرنسيس والصبليون وتأنسطالاو ف لبلاصة لي فيها الصونطر ديال لمدينة دابا. لݣور بناو كنيسة ومقبارة د النصارى ف لمدينة لي سمّاوها بتيجا (Petitjean) على سمية واحد لكولونيل فرنساوي.
اقتصاد
سيدي قاسم كاينة ف السهل لمغلال ديال لغرب، هادشي علاش النشاط اللول فيها كيتركز ف لفلاحة. لأنشطة لقتيصادية لوخرة لي كانت تعرفات بيها لمدينة هي لپيطرول لي تكتاشف ف لمدينة في لقرن لي فات، ؤزين لاسامير لي كان شاد هاد المارشي كان خالق رواج كبير ف لمدينة ولكن من بعد ماتسالا الپيطرول ولمشاكيل بين لاسامير والدولة، لوزين ولا كايدير غي التكرير والنشاط ديالو نقص بزاف.
ناسها
ناس سيدي قاسم خليط من جميع مناطق د لمغريب: الغرب، الشمال، الريف، سوس، الصحرا، ؤ زيد ؤ زيد. ولاد سيدي قاسم نجحو فبزاف د ضّومينات وكاين منهم لي تعرف فتمّا ولّا فلبلاد ولّا حتى فلعالام بحال لجنيرال الدليمي ولا لعقيد لعلام.
بني منصور
بني منصور جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 20811 واحد، على حسب لإحصاء لعام 2014.
مليلة
مليلة جماعة ترابية قروية كاينة ف إقليم/عمالة بنسليمان، جهة دّار لبيضا سطات، ساكنين فيها 15081 واحد، على حسب لإحصاء لعام 2014.
مليكة لفاسي
مليكة لفاسي، تولدات فـ19 يونيو 1919 ف فاس ؤماتت فـ12 ماي 2007 فنفس لمدينة، كانت كاتيبة ؤ وطنية مغريبية. كانت هي لمرا لوحيدة لي سنات وتيقة لمطالبة ب ستيقلال ديال حيزب ستيقلال ف 1944.
ملي كانت صغيرة، كانت كاتكتب مقالات بسميت لفتاة، ؤمور ماتزوجات بسميت باحتة لحاضرة، كانت كاتنشر لمقالات ديالها ف مجلة لمغريب ديال صالح ميسا ؤ رسالة لمغريب ديال سعيد حجي ؤ من بعد ف جورنال لعلم من 1934.
كانت مليكة كاتكتب حتا لمسراحيات لي تلعبو من بعد ؤقيصات صغيرة بحال ضحية.
جون جوزيف وودز
جون جوزيف وودز (1849 ، طازمانيا - 9 يونيو 1934 ، نيوزيلاندا) كان معلّيم وملحّين نيوزيلاندي. تعرف فاش ربح منافسة ديال شكون غايصاوب اللحن ديال النشيد لوطني "الله يحفض نيوزيلاندا" ، واللي هي قصيدة ديال طوماس براكن. كان جون جوزيف خدّام فلكيتابة لعامة ديال لمجليس دبلدية تواپيكا لشي 55 عام.
مولاي عبد لقادر
مولاي عبد لقادر جماعة ترابية قروية كاينة ف إقليم سيدي قاسم، جهة رّباط سلا قنيطرة، ساكنين فيها 7893 واحد، على حسب لإحصاء لعام 2014.
بني سلمان
بني سلمان جماعة ترابية قروية كاينة ف إقليم شفشاون، جهة طنجة تطوان الحسيمة، ساكنين فيها 24217 واحد، على حسب لإحصاء لعام 2014.
أحمد رضا ݣديرة
أحمد رضا ݣديرة، تولد فـ22 يونيو 1922 فرباط ؤمات فـ14 دجنبر 1995 فنفس لمدينة، كان سياسي مغريبي.
حياتو
تولد أحمد رضا ݣديرة فـ1922. تبع قرايتو ف لمغريب ؤمن بعد مشا لصوربون فباريز، فين خدا ليسونس ف لقانون فـ1947. ملي رجع للمغريب خدم كموستاشار ديال سلطان محمد لخاميس.
من بعد ليستقلال، فحوكومة لبكاي لولا ولا وزير دولة موراها فتانية ولا وزير لإعلام ؤسياحة.
ݣديرة لعب دور كبير ف لكتابة ديال دستور لمغريب د 1961، ؤخدم كمدير ديال ديوان لملكي ؤعطاه لماليك حاسان تاني سلطات بحال ديال رئيس لحوكومة. فـ13 نونبر 1963، باحنيني تعين رئيس لحوكومة ؤݣديرة ولا فيها وزير لخارجية حتال 1964. مور هاد تجارب، رجع أحمد رضا ݣديرة يخدم ف لقانون خاص والاكين عاود رجع للحوكومة فـ1969 فين ولا وزير تخطيط ؤتكوين لأطر ؤموراها مكلف بقيطاع تعليم لعالي. فـ1977، تختار ݣديرة باش يكون لموستاشار شخصي د لماليك حاسان تاني.
سطيحة
سّطيحة جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 11591 واحد، على حسب لإحصاء لعام 2014.
قطاع غزة
قطاع غزة هي منطقة تحت لحكم ذَّاتي فضفة شرقية ديال لمحيط لأطلسي. كاتشرك لحدود مع مصر ف لجنوب لغربي لمسافة 11كم و إسرائيل ف شرق وشمال لمسافة 51كم.
لخيرالدة
لخيرالدة هي وحدة من أشهر لمعالم ف مدينة إشبيلية ف صبانيا. هي دابا لبرج د لكنيسة د إشبيلية. ولكن ف لأصل را كانت صمعة ديال الجامع لكبير د إشبيلية. بناها سلطان لموحدي أبو يعقوب يوسف عام 1198 من مور ما ربح ف معركة لأرك.
طوماس براكن
طوماس براكن (دجنبر 1843 ،إرلاندا - 16 فبراير 1898، دونيدين) هو شاعير وصحافي وسياسي نيوزيلاندي. هو اللي كتب النشيد لوطني ديال نيوزيلاندا "الله يحفض نيوزيلاندا"، وهو اللي بتاكر لعيبارة ديال "أرض الله" وطبّقها على بلادو. هاد الشاعر ربح لجايزة لكبيرة ديال لمجتمع لكاليدوني للشعر فأوطاݣو.
حياتو
لواليدة ديالو مارݣاريت، ماتت ف1846 ولواليد ديالو طوماس مات ف1852. تصيفت لؤسطراليا باش يلحݣ على عمّو جون كيرنان فمدينة جيلونݣ، ڤيكطوريا وهو عندو فلعمر 12 عام.
فاللول مشا طوماس براكن باش يتعلم تافارماسيانيت، ومن موراها مشا يخدم فلفوارم وكان ݣزاز ديال الربيع وكسّاب. من موراها مشا كايقلّب على الدهب وكان مقابل واحد لحانوتة. فديك لوقت بدا كايكتب قصص على لمغامرات والنشاطات ديال الدهايبية اللي كانو فديك لوقت، وعلى لكسّابة ولخدّامة. دار الشركة ديال Thomas Bracken and Co اللي كانت كاتفرّق الجرنان ديال Evening Herald حتى جا بلاصتها جرنان Globe ف1890.
مشا فلبدية ديال 1869 لمدينة دونيدين فبلاد نيوزيلاندا، وتمّا فين تّنشر كتاب فيه ݣاع لقصايد لمخيّرين ديال لبلاد. وواخا كان خدّام ݣزاز ديال الربيع، بقا طوماس كايكتب وألّف كتاب Flights among the Flax اللي تلاحض فلأوساط الشعرية وخدا عليه لجايزة لكبيرة ديال لمجتمع لكاليدوني للشعر.
كان طوماس براكن سياسي وربح الرياسة ديال مدينة دونيدين من مورا مامات اللي قبل منّو، وبقا فيها حتّى تقاعد ف1887. مات طوماس براكن فالليلة ديال 16 فبراير 1898. تدفن فلمقبارة ديال دونيدين، وواحد لمنضر تمّا قريب تسمّى على سميتو.
تالامبوط
تالامبوط جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 8481 واحد، على حسب لإحصاء لعام 2014.
بوركينا فاصو
بوركينا فاصو (بالفرانساوية : Burkina Faso) هي دولة ف غرب إفريقيا، مساحتها 274.200 كلم² وضايرين بيها ستا ديال البلدان : مالي ف الشمال والغرب، النيجر ف الشرق، بينين والطوݣو ف الجانوب الشرقي، غانا ف الجانوب، و الكوط ديڤوار ف الجانوب الغربي. عداد سوكان ديالها 20,321,378. ولوغتها الراسمية هي لفرانساوية، ولكن خمسين ف المية د السوكان لوغتهوم الأم الموري. ف لبدو مورا ليستيقلال كانت البلاد سميتها جمهورية ڤولطا العوليا (1958 - 1984) حتى بدل ليها رئيسها طوما سانكارا السمية لبوركينا فاصو ف 1984. ناسها كيتسماو البوركينابيين و عاصمتها واݣادوݣو.
طوماس هنري سميت
طوماس هنري سميت (بالنݣليزية: Thomas Henry Smith) (22 نونبر 1824، النݣليز - 23 شنتبر 1907، أوكلاند) كان قاضي وشاعير نيوزيلاندي. تعرف بالطرجامة ديالو للنشيد ديال نيوزيلاندا "الله يحفض نيوزيلاندا" للوغة شعب لماوري، واللي كتبو تحت الطلب ديال لحاكم لعام دلمستعمارة تاع نيوزيلاندا جورج إدوارد ݣراي.
اللول دحياتو
تزاد طوماس هنري سميت فالنݣليز. من مورا ماقرا، خدم فبيرو ديال التحفيض دلأرض. ف1842 مشا لنيوزيلاندا من مورا مادوّز تدريب فالشركة ديال ليحصاء دلأرض تاع نيوزيلاندا.
وزارة د الصحة (لمغريب)
لوزارة د الصحة هي لوزارة لمغريبية لي مكلفة ب السياسات تاع لحوكومة اللي عندها علاقة ب الصحة ديال لمواطنين. تأسسات هاد لوزارة ف 7 دجنبر 1955 أولا لعام اللي تأسسات فيه لحوكومة لمغريبية اللولة من مورا ليستيقلال.
لهيكل ديال التنضيم
هاد لوزارة تقريباً بحالها بحال ݣاع لوزارات ف التنضيم ديالها. حتى هي عندها إدارة كبيرة كاينة ف لعاصيمة الرباط وعندها إدارات لي هوما جيهاوية و إقليمية كاينين ف ݣاع لجيهات و لمدون د لبلاد.
ليدارة لكبيرة ديال لوزارة د الصحة فيها:
أحمد رضا بنشمسي
أحمد رضا بنشمسي (تولد ف 19 ماي 1974 ف الدار لبيضا) هو صحافي وباحث مغريبي. تيخدم دابا مدير ديال لمرافعة و التواصل د شمال إفريقيا و الشرق لأوسط ف لمنظمة د حقوق لإنسان "هيومان رايتس ووتش".
بنشمسي معروف حيث كان هو لمؤسس ولمدير د النشر د جوج د لأسبوعيات مغريبية لي هوما: تيلكيل (ب لفرانساوية TelQuel) و نيشان (لي كانت ب دّاريجة).
حياتو
تولد أحمد بنشمسي فالدار لبيضا ف 1974 و قرا فيها تا خدا لباك. من بعد مشا ل رّباط وقرا ف لجامعة ديالها (جاميعة محمد لخاميس) وموراها مشا ل فرانسا. خدا لإجازة فليقتيصاد ف 1995 من السوربون, و ماسطر على لعالم لعربي و لإسلامي من صيونص پو ف 1998.
ف 2001, غادي يكون من لمؤسسين ديال لمجلة لأسبوعية ديال طيل كيل, وبقا الرئيس د التحرير ديالها تال 2010, ملي مشا للميركيان باش يخدم باحت سياسي ف لجامعة د سطانفورد.
تاسيفت
تاسيفت جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 7363 واحد، على حسب لإحصاء لعام 2014.
أحمد رضا بنشمسي
حياتو
ف 2015, بدا بنشمسي خدمة جديدة معا منظمة حقوق لإنسان "هيومان رايتس ووتش", و لي عيناتو مدير ديال لمرافعة و التواصل د شمال إفريقيا و الشرق لأوسط.
لجوائز ديالو
بنشمسي ربح واحد لعدد د لجوائز ف لمسيرة ديالو, منها:
حمر لݣلالشة
حمر لݣلالشة جماعة ترابية قروية كاينة في إقليم تارودانت، جهة سوس ماسة، ساكنين فيها 17918 نسمة، على حسب الإحصاء العام 2014.
أندلسي
بديل=|تصغير|مهرجان الأندلسيات لأطلسية ف 2019 بمدينة [[الصويرة بلمغريب. و لي لابسا لحمر الفنانة لمغريبية سناء مرحتي.]]
بديل=|تصغير|الرباب، وحدا من لآلات لمعروفة ف لأندلسي. لأندلسي ولا لموسيقى لأندلسية، ولاً لآلة هي واحد النوع د لمزيكا كلاسيكية بانت فلأندلس فلعصر لوسيط (ما بين لقرن 9 و 15) ودازت للدول مغاربية مورا ما ستاقرو لأندلسيين فيها وحافضو عليها. دابا لبلدان اللي معروفة بلأندلسي لولا فيهم هيا لمغريب وتابعها دزاير و تونس.
النوبات
كل نوبة مقسومة لخمسة د لميزانات، اللي هي: لبسيط، لبطايحي، لقائم ونص، لقداًم و الدرج.
فنانا معروفين
دازو بزاف د لفنانا معروفين ديال لأندلسي فالتاريخ. منهم:
حمد عصمان
حمد عصمان، تولد ف 3 يناير 1930 ف وجدة، هو سياسي مغريبي.
حياتو
أحمد عصمان تولد ف 3 يناير 1930 ف وجدة فين تبع قرايتو لبتيدائية ؤتانوية لي كملها ف لمدرسة لمولوية فرباط فين قرا معا لأمير لحاسان (لي غادي يولو من بعد لحاسان تاني). ملي تخرج، مشا لكلية لحقوق د رباط لي خدا فيها ليسونس ؤموراها كمل فكلية لحقوق د بوردو ففرانصا وخدا دپلوم دراسات لمعمقة ف لقانون لخاص ؤلعام.
مور ستيقلال د لمغريب، دخل يخدم ف ديوان لملكي ديال محمد لخاميس لي عطاه يتكلف بشؤون لقانونية. فـ1957، مشا لوزارة شؤون لخارجية فين ولا رئيس مديرية شؤون لؤروپية ؤلأمريكية، فإطار هاد لخدمة عصمان حضر لبزاف ديال لمؤتمرات ؤلمفاوضات خصوصا معا فرانصا ؤصبانيا، وحتا واحد لمؤتمر على لقانون لبحري.
بين 1967 ؤ1970 كان سفير لمغريب فواشنطن، ؤ فـ2 أكتوبر 1970 تعين وزير شؤون لإدارية. فـ6 غشت 1971، ولا مدير ديوان لملكي لي بقا فيه حتا تعين وزير لأول فـ20 نونبر 1972.
عصمان تزوج ف 19 يوليوز 1964 بخت لحاسان تاني لأميرة للا نزهة لي ماتت بكسيدة حدا تطوان ف 2 شتنبر 1977 ؛ ؤكان عندهوم ولد سميتو نوفل عصمان ؤمات بسباب لمرض ف أبريل 1992.
سيدي عمر لحاضي
سيدي عمر لحاضي جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 11814 واحد، على حسب لإحصاء لعام 2014.
ليستة رواد د لفضاء لمسلمين
هادي قائمة ديال الرواد الفضاء لمسلمين، لي طلعو ل لفضاء، فيهم 11 واحد، منهم 10 د رجال، و مرا وحدة.
الصلا ف لفضاء
سنات وكالة الفضاء لوطنية لماليزية، مؤتامر فيه 150 عولاما و باحتين مسلمين ف عام 2006 باش يشوفو حل لهاد السؤال، و لي هيا؛ كيفاش تصلي جيهة لكعبة ف لفضاء، دارو إصدار وتيقة معا لبدية ديال 2007 ب عنوان "أداء العبادات في محطة الفضاء الدولية" و لي وافقت عليها مجلس لفتوى لوطني د ماليزيا. وقال الله عز وجل: (وَلِلَّهِ الْمَشْرِقُ وَالْمَغْرِبُ فَأَيْنَمَا تُوَلُّوا فَثَمَّ وَجْهُ اللَّهِ إِنَّ اللَّهَ وَاسِعٌ عَلِيمٌ).
سيدي عزوز
سيدي عزوز جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 14356 واحد، على حسب لإحصاء لعام 2014.
لمجليس لوطني د حقوق لإنسان
لمجليس لوطني د حقوق لإنسان هي مؤسسة وطنية مغريبية كاتهتم ب حماية حقوق لإنسان و التوعية بيها، تأسسات ف عام 1990. لمقر ديالها كاين ف الرباط.
لهيلال لحمر لمغريبي
لهيلال لحمر لمغريبي هي جمعية مغريبية كاينة ليدارة لكبيرة ديالها فمدينة الرباط، وعندها فروع ومقرات فمدون كتيرة ف لمغريب. كاتدير هاد لجمعية ببزاف تاع لأدوار ف شلّة ديال لمجالات اللي منها الصحة، والصحة ديال لمجتمع، ولإسعاف، ولعتيق، وتكوين ديال ليكادر والناس اللي كايعتقو.
كايعاون لهيلال لحمر لمغريبي لمخزن ولعسكر فبزاف ديال لمجالات اللي عندها علاقة بالصحة ديال لمواطنين. هاد لجمعية عندها علاقة وإتفاقيات مع بزاف ديال لجيهات ولمؤسسات ديال لحوكومة وحتى لويزارات.
كاينظم لهيلال لحمر لمغريبي پروݣرامات ديال التوعية وليسعافات اللولين ولحيماية من لوابا وكايدير لحرب عليها وكايتسوّق حتا للمشاكيل تاع لمجتمع وكايعطي لمعاونات لينسانية للناس اللي مافحالهومش وضحايا ديال لكسايد ولكواريث.
إييتشيرو ؤدا
إييتشيرو ؤدا هوّا مانݣاكا معروف ب واحد من أكتر لمانݣات ف شّهرة ؤ أكتر واحد ف لمبيعات، لّي هوّا وان پيس، و لي وصل ل كتر من 510 مليون نسخة تباعت ف لعالم كامل. ؤدا كيتّعتابر من بين لمانڭاكات لي بدّلو التاريخ د لمانڭا.
منى صابر
لقيصة
من لأفلام لمغريبية لّولا لّي دوات على عوام رّصاص ديال لقمع ف لعهد د لحسن تّاني، لقصة د لفيلم كاتدوي على واحد لبنت لّي عايشة ف فرانسا و لّي عرفات ب لّي باها مغريبي و كان تغبر ف عوام رّصاص و هو شّي لّي غايخليها تبدا تقلاب عليه.
مرا
لمرا هي إنسان نتوة بالغة. كاتخدًم لكلمة د مرا ف لمفرد، و نسا ولاَ مراوات ولاَ عيالات ف لجمع فاش كانهضرو على لجنس لبيولوجي. بعض لمرات كاتخدًم لكلمة د مرا بصفة عامة كيما كان لعمر، بحال دابا: حقوق لمرا.
لمرا تيكون عندها رحم، لي فيه كيتكون لجنين.
ف لوقت لي قدرات لمرا باش تربح بزاف ديال لحقوق و لحريات ف لعالم لمتقدم مني بدا لقرن 20، مازالين بزاف د لعيالات كايعانيو من لعنصرية و تحرش لجنسي تال دابا.
ف لقرون لي فاتت، ماكانش عند لمرا لحق ديال تصويت. وعلا مر تاريخ، لأدوار لجندرية لكلاسيكية هي كانت كاتحدد و كاتقلص نشاطات و لفرص ديال لمرا. بزاف د لعقائد دينية كاتحدد قوانين للمرا. مع تقليص ديال لقيود ف لقرن 20 فبزاف د لمجتمعات ولات لمرا كاتوصل لمسارات مهنية من غير ربة لبيت. لعنف ضد لمرا، سواء فلعائلات أولا ف لمجتمعات، عندو تاريخ قديم وفلأغلبية كايتمارس من عند رّجال. بعض نسا ممنوعين من حقهوم ف لإنجاب. لحركات ولإيديولوجيات ديال لفينيزم عندهوم هدف مشترك لي هو لوصول للمساواة بين لجنسين.
لمرا لمتحولة جنسيا كاتحدد كا راجل منين كاتزاد، شيء لي ما كايتوافقش مع لهوية لجنسية ديالها ، بينمّا لمرا لمتحولة جنسيا كاتّزاد بخاصيات جنسية لي مختالفة على داكشي لي معتاد ف لبيولوجيا دلمرا.
بيولوجيا وجنس
تصغير|شوفة من برة لمرا وراجل، مع سميات ب [[نݣليزية.]]
لحمل
لحمل كايدوز 9 شهور. لمرا لي كيكون ف كرشها جنين كاتسمى حاملة.
صّحة
كاين بعض لأمراض لي كايصيبو لمرا بدّرجة لولة، بحال ذئبة لحمامية.
لأدوار لجندرية
ف لعصور لقديمة، كان دور ديال لمرا هو تحمي ولادها فقط.
ف بعض لمجتمعات لمعاصرة، هاد لأدوار تبدلو، وولا ممكن ل لمرا أنها تاخد أدوار خرا ف لمجتمع بحال راجل.
لعنف ضد لمرا
لعنف ضد لمرا باقي مشكل كبير حتا ف دول لمتقدمة. بزاف ديال لمجتمعات مبنية على قيم أبوية، لي كاتعطي ل راجل قيمة أكبر من لمرا.
دّين
بعض لعقائد دّينية حددات شروط متعلقة بلأدوار لجندرية و لمعاملات سياسية وشخصية مابين لجنسين و لباس لي لمرا لازم تلبس وبزاف دلمسائل لي كاتأثر فلمرا و ف لمكانة ديالها ف لمجتمع. فبزاف ديال دول، هاد تّلقينات دّينية عندها تأثير علا لقانون لجنائي أولا لقانون لعائلي ديال هاد سلطات تشريعية (بحال مثلا شريعة لإسلامية). تأثير ديال دين على حرية لمرأ و لعنف لي كايتمارس علا لمرا بحجج دينية كايتدرس و كايتناقش من طرف منظمات دولية.
تعليم
قبل من لمجتمعات لمعاصرة، تعليم ديال لمرا كان محدود بزاف. ف لمجتمعات لمتقدمة، ڭاع لعيالات موفرين ليهم تعليم، و كاينين دراسات لي قالو بلي لعيالات عندهم أداء حسن من رجال.
لعلوم، لأدب و لفن
على طول تاريخ، لعيالات دارو بزاف ديال لمساهمات ف لميادين ديال لأدب، لفن، و لعلوم.
لحوافات
لحوافات جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 17842 واحد، على حسب لإحصاء لعام 2014.
أخفنير
أخفنّير جماعة ترابية قروية كاينة ف إقليم/عمالة طرفاية، جهة لعيون سأقية لحمرا، ساكنين فيها 2280 واحد، على حسب لإحصاء لعام 2014.
نويرات
نويرات جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 24805 واحد، على حسب لإحصاء لعام 2014.
فولكسڤاكن
فولكسڤاكن (بلألمانية: Volkswagen  - اللي كاتعني الطوموبيل د الشعب) هي شركة ألمانية ديال طوموبيلات و الصطافيطات و لكاميويات، تأسسات ف 1937 ف لمدينة ديال ڤولفسبورڭ، وهي من الشركات اللي كيصنعو أكبر عدد د الطوموبيلات ف لعالم. فولكسڤاكن عندها بزاف د الشركات آخرا د الطوموبيلات اللي تابعا ليها، بحال آودي و پورش و سكانيا.
التاريخ ديالها
تأسسات فولكسڤاكن ف 1937 من لمخترع النمساوي فيرديناند پورش، اللي تفاهم مع أدولف هيطلر و لحزب النازي باش يصنع طوموبيل شعبية يقدرو يشريوها ڭاع الناس ف ألمانيا.
منى فتو
منى فتو مومتيلة مغريبية خلاقت ف 28 نونبر 1970 ف مدينة الرباط، شاركات ف فبزاف دالأفلام، لمسلسلات ؤالمسرحيات، من الأفلام لي بانت فيها لموهبة ديالها الجزء الثاني د لفيلم "البحث عن زوج امرأتي" لي خرج ف 1995 ؤفيلم "نساء... ونساء" لي خرج ف 1997 .كانت مزوجة بالمخرج المعروف سعد الشرايبي لي دار الإخراج ديال أشهر لخدامي فاش شاركات.
ميانمار
لبلاصة اللي فيها ميانمار تستعمرات من بريطانيا ف لقرن 19، و كانت داخلة مع لهند لبريطانية ف مستعمرة وحدا. ف 1 أبريل 1937، من مورا نتيخابات، تفارقات بورما على لهند وولأّت مستعمرة بوحدها. ف وسط لحرب لعالمية التانية، حتلات الجاپون لبلاد، و لكن مور ماخسرات لحرب، عاود رجعات بورما د بريطانيا، اللي بقات مستعمراها، تا ستاقلاّت لبلاد ف مرّة ف 1948.
تيسكنو ف ميانمار تقريبا 54 مليون د الناس، ولعاصمة ديالها هي نايپيداو. أكبر مدينة ف لبلاد هي رانݣون. اللغة الرسمية هي لبورمية، ولفلوس اللي كاتخدّم هي لكيات. لبلاد فيها ناس عندهم بزاف ديال لأديان منهم لبوديين و لمسيحيين و لمسلمين. لمسلمين و لهندوس ديال بورما عندهم مشاكل بزاف وتيعانيو من لحݣرة. ميانمار داخلة ف بزاف د لمنضمات دولية بحال لأمم لمتحدة و لحركة د عدم لإنحياز و لقمة د شرق آسيا.
صفصاف
صفصاف جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 25075 واحد، على حسب لإحصاء لعام 2014.
أحيدوس
تصغير|يسار|300 px|<P ALIGN=center> لفرقة د "يزم نيفران" ديال أحيدوس ف 2023. تصغير|يسار|300 px|<P ALIGN=center> فرقة د أحيدوس ف 1970
أحيدوس هو واحد من الفنون الغنائية الجماعية لي معروفين بيه الأمازيغ ديال الأطلس فالمغرب. هاد الفن  غالبا كيكون مخلط نسا و رجال لي كيديرو رقصات متناسقة مصحوبة بالغنا و الضرب على البندير، لي كيتعتبر الآلة الوحيدة المستعملة فهاد النوع ديال الفن. أحيدوس غالبا كيدار  فالمناسبات الأمازيغية باش يعبرو على الفرح ديالهم بحال لعراسات ؤلا مواسم لجني، و تا الأعياد الوطنية بحال عيد الاستقلال و لمسيرة الخضرا.
المواضيع لي كيتغناو بيها فهاد الفن كتكون مأخودة من الحياة اليومية ديالهم ،أحيدوس بالنسبة ليهم هو واحد متنفس للضغوطات د الحياة و تامًارا ديال الخمدة فالعروبية.باش إدار أحيدوس على حقو أوطريقو خاص إكون شي واحد فالمجموعة هو اللي كيسير الإقاع ديال الشطيح أولي كتكون عندو تجربة كبيرة فهاد الفن.
العدد ديال الفرق لي منخارطة فالمغرب فهاد النوع ديال الفن كيتعدى 80 فرقة.
كيتعتبر موحى أو الحسين أشيبان المعروف بالمايسترو أشهر واحد فالفن ديال أحيدوس.
بوروندي
بوروندي (ب لكيروندية: Republika y'Uburundi، ب لفرانساوية: République du Burundi) هي بلاد ماكاطلش على لبحر جات فلجنوب الشرقي د إفريقيا. تاتحدًها رواندا من الشمال، طنزانيا من لجنوب و الشرق، و جمهورية لكونݣو الديموقراطية من لغرب. بوروندي جات فلمنطقة اللي فيها ضايات بزاف و لحدود ديالها ف لجنوب تاطًل على الضاية ديال طانݣانيكا.
بوروندي كانت مملكة مستقلة تاتعيش فيها الشعوب ديال التوا و لهوتو و التوتسي، حتا للول د لقرن 20 فين حتلاًتها ألمانيا. مورا لحرب لعالمية اللولا اللي خسرات فيها ألمانيا، حتلاًت بلجيكا لبلاد و بقات مستعمرة ديالها تا ستاقلاًت ف 1962. مورا لستيقلال وقعو بزاف د لمشاكل و لينقيلابات تا طاح النظام لملكي و ولاًت لبلاد جمهورية فيها حزب واحد ف 1966. من ديك الساعة و لبلاد باقي ما فيهاش ستيقرار د السياسة ولا لقتيصاد. ف 2016، كانت تكلاسات بوروندي أتعس بلاد فلعالم.
تيسكنو ف بوروندي تقريبا 11 مليون د الناس و لعاصمة ديالها هي ڭيتيڭا. اللغات الرسمية ف لبلاد هي لكيروندية و لفرانساوية و لينݣليزية، و لفلوس اللي كاتخدًم هي لفرانك د لبوروندي. غير 13.7% د السكان د لبلاد اللي تيسكنو ف لمدون، و هي من النسب لقلال ݣاع ف لعالم.
تشارلز ريݣلوث
تشارلز ريݣلوث عالم ديال تّربية ؤ تّكوين ميريكاني من لمتقفين لي لعبو دور ف إصلاح لمنضومة تّربوية ف لميريكان. عندو إجازة ف لقتيصاد من جامعة هارڤرد، ؤ دوكتورا ف لپسيكولوجيا تّعليمية من جامعة بريݣهام يونݣ. ؤ هوّا أستاد فخري ف جامعة إنديانا، ف ديپارطومو ديال تّيكنولوجيا د لأنضمة تّعليمية.
مكناس
مكناس (تمازيغت: ⴰⵎⴽⵏⴰⵙ) مدينة ف شمال د لمغريب، وخامس أكتر مدينة ف لمملكة من ناحية سكان. مكناس كان عاصيمة ديال لمغريب ف عهد سلطان مولاي سماعيل (1672–1727)، قبل ما ترجع مراكش عاصمة من جديد. عدد سكان مدينة مكناس 632.079 والمدينة جاية ف جهة فاس مكناس. السمية ديال المدينة جات من سمية قبيلة مكناسة (بتمازيغت ⵉⵎⴽⵏⴰⵙⵏ). لمدينة القديمة ديال مكناس عطاتها ليونيسكو صفة ترات عالمي ف 1996.
أصل د سمية
تصغير|يسار|300px|لمدينة د مكناس سمية ديال مدينة مكناس جاية من سمية ديال لقبيلة لأمازيغية د مكناسة. ناس ديال هاد لقبيلة كيتسماو "إمكناسن" ف لجمع و "أمكناس" ف لمفرد. "أمكناس" ب تمازيغت كتعني لعسكري ولا لمقاتل. وزيدون، المناضلين الشلوح كيسميوها كتر "أمكناس". قبيلة مكناسة شاركو ف 711 مع طارق بن زياد ف فتح الاندلس، وسكنو ف شمال د قرطبة. و جوايه القرن حضاش، أسسو السلالة ديال بنو لأفطس ف بطليوس (باداخوس). البعض منهوم شارك ف تورة لي نوضها ميسارة (739 ل 742) ودخلو ل لمدهب د الخوارج. أسسو إمارة سيجيلماسة لي جات ف لحدود شمالية د صحرا. وباش يقدو على لهجمات د لفاطميين، تحالفو مع لخلافة د قرطبة. ولكن فاش شاف ديالهم لمعتز تحالف مع الفاطميين، جاو مغراوة لي كانو متحالفين معا لأمويين د قرطبة، وجراو على مكناسة من سيجيلماسة. بعد ما تحاربو مع بزاف ديال لقبايل اخرى، منها الصالحيين، ومن بعد لمرابطين، مكناسة ضعافو وف القرن 11 مشاو ستاقرو ف مكناس.
تاريخ
تصغير|يسار|300px|باب لمنصور ف 1931. قبيلة مكناسة ناضو ضد لحاكم ديال قيروان ف تونس، وجاو ستاقرو حدا واد ويسلان. ف لقرن 11 جاو لمرابطين و دارو ف لمنطقة فين مستاقرين مكناسة قشلة. فاش جاو لموحدين، ريبو داكشي، حيت تاهمو مكناسة بلي كيعاكسوهم، وباش يبنيو مدينة كبر ؤ حسن، فيها جوامع (ومنها جامع لكبير لي تبنى ما بين 1199 و 1213) وسوار عالية. فاش ستولاو عليها لمرينيين، بناو فيها مدراسات (ومنهم لمدراسة لبوعنانية لي بدا لبني ديالها مع لحوكم ديال بو لحسن ف 1331 و ما تسالا على 20 عام من بعد)، قصبات و جوامع ف لبدو د لقرن 14. فاش خداو لوطاسيين لحوكم، مدينة مكناس تمعشات بزاف. أهم ماليك علوي هو مولاي سماعيل لي حكم لبلاد خمسة وخمسين عام (1672 ل 1727). عاود نضم لمغريب وهدنو، بعدما لعسكر ديالو ربحو ݣاع لقبايل لي كان مدابزة معاه، و غلبو لعتمانيين والنصارى. وهاكدا لمخزن تحكم ف لبلاد كاملة. مولاي سماعيل خلا بزاف ديال لمآتر، كبر مدينة مكناس وردها عاصمة ديالو. دار الشان ل لمدينة ب لفلوس لي كانو كايدخلو من لبيع ديال لبحارة نصارى لي كانو من بعدما كيقبطو عليهم، كيحبسوهم ف حبس كبير تحت لأرض ف مكناس: حبس قارا. هاد لحبس مزال كاين ويقدر بنادم يزورو حتى اليوم. مولاي سماعيل بنى بزاف د المنشآت، جرادي، بيبان كبيرة، سوار طولها فات ربعين كيلومتر وشلا من جامع بصوامع زوينة. هدشي علاش مكناس كيسميوها مرة مرة "مدينة الميات صمعة". ف يامات ستيعمار د لمغريب (1912 ل 1956)، كانت مكناس كتسمى "ڤرساي د لمغريب"، ولا "باريز صغيرة" حيت الفرانسويين كانت كتعجبهوم وكتجيهوم اجمل مدينة ملكية ف لمغريب. واحد الوقيتة كانت ݣاع إقامة ديال لماريشال ليوطي وكان دار فيها لكارتيي جينيرال ديالو.
جغرافيا
أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 177.128 لي ساكنين ف مكناس، سوا مغاربا ؤلا أجانب.
لجماعة لحضرية
لجماعة لحضرية د مكناس تابعة ل عمالة مكناس، جهة فاس مكناس، ساكنين فيها 517376 واحد، على حسب لإحصاء لعام 2014.
منيع
منيع جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 11789 واحد، على حسب لإحصاء لعام 2014.
تيزݣان
تيزݣان جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 12773 واحد، على حسب لإحصاء لعام 2014.
بوزمور
بوزمور جماعة ترابية قروية كاينة ف إقليم الصويرة، جهة مراكش آسفي، ساكنين فيها 5860 واحد، على حسب لإحصاء لعام 2014.
خنيشات
خنيشات جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 23707 واحد، على حسب لإحصاء لعام 2014.
سعيد بنجبلي
سعيد بن جبلي (مزيود ف 9 ماي 1979 ف ولاد فرج) مدوّن و كاتب رأي و ناشط مغربي عندو إهتمام كبير ب حقوق الإنسان.
شتاغل مدير و محرر أخبار ف موقع مغارب كم، هو حافظ ل 60 حزب و كان مسلم محافظ و من بعد صرح بلي لحد (ولّا ملحد ب رب الأديان الإبراهيمية) (ماشي مسلم)، و عندو ڤيديو ف اليوتيوب كاينتاقد فيه الإسلام و لقاءات أخرى كايحكي فيها على كيفاش تحول من مسلم سلفي كايدافع على الإسلام بقوة حتى ولا ملحد كاينتاقد الدين الإسلامي.
كان من بين المساهمين ف حركة 20 فبراير اللي ساهمت ف إحتجاجات (2011) ف المغرب، و دابا هو رئيس جمعية المدونين المغاربة لي ل حد سّاعة ماعندهاش صيغة رسمية ؤلا تصريح من السلطات المغربية.
أديس
أديس جماعة ترابية قروية كاينة في إقليم طاطا، جهة سوس ماسة، ساكنين فيها 6511 نسمة، على حسب الإحصاء العام 2014.
شريف جابر
شريف جابر عبد العظيم بكر ( تزاد ف 10 فبراير 1993 ف مصر) ومشهور ب شريف جابر، هوا يوتوبر ومدون وناقد ديني (خصوصا لإسلام) مصري. شداتو السلطات لمصرية نهار 27 أكتوبر فعام 2013 و تاهماتو بأنو ملحد وبأنهو فات حدودو على لإسلام وكايهدد الأمن القومي لمصري بسباب داكشي لي تايدير و أنهو تايعبر على آرائو ف لانترنت و عتابرات السلطات لمصرية أن هادشي إجرام و خاصو يتعاقب، ما خرج من لحبس حتى دفع غرامة و قال أنهو عدبوه فلحبس. و عوتاني تشد نهار 2 ماي عام 2018 و تقريبا بنفس تهم باش تشد لمرا لولا (تهمة مخالفة آرائ ديالو للقانون). ومن بعد مادازت شهرين لي غبر فيها، لمتابعين ديالو تقلقو فيها حيت تشد غي حيت عبر على رأي ديالو ، و موراها لاح جابر ڤيديو ف بدية د شهر يوليو 2018 بعنوان "قصة ملحد مسجون" دوا فيه على أنه خرج  من لحبس و على كفاش دوز لحبس و أن هادشي ضلم.
فقناة جابر ف ليوتوب (سميتها: Sherif Gabir) عندو فيها كتر من تلتميا ألف أبوني وكتر من ستا وعشرين مليون مشاهدة. و من غير أنو يوتوبر قدر يشارك ف منتدى الإعلام العالمي فعام 2016 بمدينة بون لألمانيا وبان في مناظرة على برنامج مشهور "شباب توك" ف لقناة دويتشه فيله، وحاليا باقي تايلوح فيديوات فقناتو بعد لمرات كايخدم سخرية و بعد لمرات كايكون بجدية باش كاينتاقد دين لإسلامي.
بني رزين
بني رزين جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 20898 واحد، على حسب لإحصاء لعام 2014.
پيطاݣوراس
پيطاݣوراس الصاموصي (570 - 495 ق.م) هوا فيلسوف و عالم رياضيات يوناني، أسس لحركة الپيطاݣورية كيما معروف ب لمعادلة ديالتو لمشهورة مبرهنة پيطاݣوراس لي كاتقرّا بزاف ف لمدراسة. لمعلومات لي جاتنا عليه من كتوبا تكتبو من بعد قرون من لموت ديالو، و هادشي خلا أننا مايكونوش عندنا معلومات موتقة على أفكارو و خدمتو. تزاد ف ݣزيرة صاموص وسافر ل بزاف د لبلدان منها ليونان و مصر و يمكن تا لهند. ݣلس ف مستعمرة كروطون ليونانية ف طاليان تقريبا ف عام 530 ق.م. و تماك دار مدرسة ل مناقشة موضوعات فلسفية مختالفة بحال شنو كايوقع للروح منين كاتموت لكسدة.
كان كايهتم بزاف ف لمواضيع لعلمية و لماط و تا لموسيقا حيتاش بين لعلاقة بين شد ورخوة د السلك والنغمة لموسيقية لي كاتصيفطها فاش كاتورك عليها ف فترات منتاضمة، و كاتكون النتيجة سلّوم موسيقي هارموني.
حياتو
تصغير|كلمات پيطاݣوراس ب خط ياقوت لمستعصمي تافقو لمؤرخين هيرودوت، و إيسوقراطس و شي وحدين خرين ف لكتّاب لقدام بلي پيطاݣوراس تزاد ف صاموص. و هيا واحد لجزيرة ف شرق بحر إيجي. و طلقات شي هضرة بلي تنبؤو بيه فاش كانت حاملة بيه لواليدة ديالتو بلي غايتولد ليها دري غايكون زوين و حكيم، ؤ غايفيد لبشرية. و تدكر ف مصدر معطل بلي لواليدة ديالتو سميتها فيثاي. و تزاد ف عام 570 قبل لميلاد تقريبا.
كايقولو لبعض بلي پيطاݣوراس كان متزوج ب لفيلسوفة ثيانو من ݣزيرة كريت. وكان عندهم ولد سميتو تيلاوݣيس. وثلاثة د لبنات، (دامو، أريݣنوط، و ميا).
أرازان
أرازان جماعة ترابية قروية كاينة في إقليم تارودانت، جهة سوس ماسة، ساكنين فيها 7964 نسمة، على حسب الإحصاء العام 2014.
بني سميح
بني سميح جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 16987 واحد، على حسب لإحصاء لعام 2014.
مواريد
مواريد جماعة ترابية قروية كاينة ف إقليم الصويرة، جهة مراكش آسفي، ساكنين فيها 6161 واحد، على حسب لإحصاء لعام 2014.
كلون
تصغير لكلون ؤلا لموهرّيج (ب نّڭليزية Clown) هوّا واحد شّخص لي كيدير ماكياج خاص ؤ حوايج مبرّقين ب لّوان، باش يدير عرض ديال لكوميديا ؤ يضحّك عباد الله. لأصل ديال لكلون كيرجع ل سّلالة لملكية لخامسة ف مصر لقديمة، ف جوايه 2400 قبل لميلاد.
ولاد نوال
ولاد نوال جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 11371 واحد، على حسب لإحصاء لعام 2014.
ميمون لوجدي
ميمون بكوش، لمعروف بسميت الشاب ميمون لوجدي، ولاّ ميمون لوجدي (وجدة، 4 فبراير 1953 - 3 نونبر 2018) موغني د الراي مغريبي، من اللوالا اللي غنّاو الراي ف لمغريب، ومن لمغنيين ديالو اللي معروفين ڭاع ف لبلاد. غنا ميمون لوجدي على بزّاف د لمواضيع منها لغربة و لبغو و لفراق و حتا على الدين.
غنا
ميمون لوجدي عندو بزاف د لأغاني معروفة عند لمغاربة، منها:
لمرابيح
لمرابيح جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 20461 واحد، على حسب لإحصاء لعام 2014.
متيوة
متيوة جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 12806 واحد، على حسب لإحصاء لعام 2014.
لاربعا د آيت حمد
لاربعا د آيت حمد جماعة ترابية قروية كاينة في إقليم تيزنيت، جهة سوس ماسة، ساكنين فيها 5207 نسمة، على حسب الإحصاء العام 2014.
سان پيطيرسبورڭ
سان پيطيرسبورڭ هي أكبر مدينة كاطّل على لبحر د لبلطيق، أكتر مدينة ف الشمال من لمدون اللي كيسكن فيها كتر من مليون د الناس، و رابع أكبر مدينة ف ؤروپا من حيت لعدد د السكان. تأسسات ف 1703، و كانت هي لعاصمة د لإمبراطورية د روسيا من 1713 ل 1918، ملّي جات التورة لبولشوڤية، و ولاّت لعاصمة هي موسكو.
لمدينة لقديمة د سان پيطيرسبورڭ داخلة مع الليسطة د لمواقع د التراث لعالمي د ليونيسكو، و فيها بزاف من لمتاحف لكبار لمعروفين ف لعالم. لمدينة فيها ميطرو فيه 72 محطة، عندها مطار دولي، و تنظمو فيها أحدات مهمة بحال ماتشات ديال كاس لعالم د لكورة ف 2018، و ديال لكاس د ؤروپا د 2020.
لجمعية لمغريبية د حقوق لإنسان
لجمعية لمغريبية د حقوق لإنسان (بلأمازيغية: ⵜⴰⵎⵙⵎⵓⵏⵜ ⵜⴰⵎⵖⵔⵉⴱⵉⵜ ⵏ ⵉⵣⴻⵔⴼⴰⵏ ⵏ ⵓⴼⴳⴰⵏ، ب لفرانساوية: AMDH)، ولاّ لجمعية لمغربية د حقوق بنادم، هي جمعية مغريبية مستاقلة تأسسات نهار 24 يونيو 1979 ، و لهدف ديالها هو تدافع على حقوق لإنسان و لحقوق لفردية ف لبلاد. لجمعية عندها 96 فرع مقسومين على 10 د لجهات، و مسجلين عندها كتر من 12000 عضو ف لمجموع. لجمعية عندها صفة ديال لمنفعة لعامة خداتها ف عام 2000 ، و داخلة مع لفيديرالية الدولية د حقوق لإنسان.
لأهداف
لأهداف د لجمعية لمغربية د حقوق لإنسان هي تدافع على لحقوق و لحريّات لأساسية اللي مقيّدة ف الدستور د لمغريب و ف لبيان لعالمي د لحقوق د بنادم. من بين لحقوق اللي كادّافع عليها لجمعية:
بورݣراݣ
تصغير|يسار|250px|<P ALIGN=center>لواد د بورݣراݣ. بورݣراݣ هو واحد لواد فلغرب د لمغريب، الطول ديالو 240 كلم, تيخرج من لأطلس لمتوسط (جبل متورزݣان حدا مولاي بوعزة) وتيصبً فلمحيط لأطلسي، مابين لمدن د سلا والرباط.
لمعدل د الصبيب د بورݣراݣ هو 23 ميترو مكعب فالتانية، ولكن فوقت لفيضانات, يقدر يوصل تال 1500.
لأصل دسمية
ف لعصر لقديم كان واد بورݣراݣ كيتسما واد سلا. كاين بزاف د النظريات على سميت بورݣراݣ ولأصل ديالها. من بينهم كاين هادو:
التاريخ ديالو
تصغير|يسار|250px|<P ALIGN=center>لمسار د بورݣراݣ. بورݣراݣ عندو تاريخ قديم ومرتابط بزاف بلمدن د سلا والرباط. ما بين أهم لأحدات اللي وقعو فبورݣراݣ:
السدود اللي فيه
تصغير|252x252بك|لمصب ديال واد بورݣراݣ ف 1974, تبنا السد ديال سيدي محمد بن عبد الله على بورݣراݣ, ف 17 كلم من المصب ديالو. كاين 7 د السدود خرا صغيرة عليه. لهدف دهاد السدود هو أولا تجمع لما اللي تيعاون فالشريب ولفلاحة, وثانيا باش ينتج الضو اللي تيمشي للمصانع.
لمارينا د بورݣراݣ
بدا لمشروع د لمارينا د بورݣراݣ ف 2006, و لهدف ديالو هو تتقاد الضفة د لواد من الجوايه بجوج د الرباط وسلا, ويكونو فيه بزاف د لحوايج ولأنشطة اللي يقدر يديرهم الواحد إما سائح ولا تا اللي ساكن تمًا.
الأخ رشيد
الأخ رشيد (ب نݣليزية Brother Rachid) هوا إعلامي مغريبي مسيحي سميتو لحقيقية رشيد حمامي تزاد ف عام 1971 ف سيدي بنور ف لمغريب، (كان باه إمام و مات ف 2016). عتانق رشيد لمسيحية ف لبدية ديال شبابو حيت كان متأتر ب إداعة ف الراديو «مونتي كارلو-Monte Carlo» و خرج من لمغريب ل قبرص و عاونوه أعيان لكانيسة حيت باه ماتقبلش بلي ولدو بدل دينو. ألف ربعة د لكتوبا كايدوي فيهم على دين لإسلامي وكان مقدم برنامج "سؤال جريء" على قناة الحياة المسيحية ولي كايدير فيها لمقارنة بين لمسيحية و لإسلام و كاينتاقدو، ودابا كايقدم برنامج "بكل وضوح" على قناة الكرمة و عندو قناة فليوتوب كايلوح فيها ݣاع لحلقات (من برنامج سؤال جريء تا لبرنامج بكل وضوح) سميتها "قناة الأخ رشيد Brother Rachid TV" وفايتة 300 ألف أبوني.
حياتو
تزاد رشيد ف لمغريب ف فاميلة مسلمة محافضة وكبر ف دكالة. كان باه إمام. حفظ سدس د لقرآن فاش كان عندو ست سنين. قرا لقتيصاد ؤ لأنفورماتيك ف جامعة الحسن التاني ف الدار لبيضا. ف عام 1990، ؤ كان فعمرو تسعطاش لعام، تحول من الإسلام ل لمسيحية بعد ما درس لختيلافات بين هاد جوج ديانات بغرض باش يدافع على لإسلام ولكن خرج منو. فاش عرفوه والديه عتانق لمسيحية، جراو عليه من دار ومشا يعيش مع واحد لمبشر ولكن ضطر ف لخر يهرب من لمغريب. من بعد ما عرف بلي كتر من 30 مليون مغريبي (و حتا جزايري) ماكايفهموش لعربية (لفوصحة) لي تكتب بها لقرآن، ناض طرجم لقرآن بدارجة لمغريبية باش بزاف د لمسلمين يفهمو لقرآن و لكلمات ديالو، ويخرجو من دّين (كاينين ڤيديوات ف يوتوب كايشرح لقرآن ب دّاريجة).
معاهدة السلام لإماراتية لإسرائيلية
معاهدة سَّلام لإماراتية لإسرائيلية هي معاهدة سلام تدارت مابين إسرائيل ولإمارات لعربية لمتحدة ف 13 غشت 2020، وغي غاتسنا هاد لإتفاقية، غاتولي لإمارات تالت دولة عربية من بعد مصر ف 1979 والأردن عام 1994 تاتوقع تيفاقية سلام مع إسرائيل، و أول دولة خليجية تديرها. لمعاهدة غاتخدم علا تسوية لعلاقات بين لبلدان بجوج. وعلا ما جا ف شروط لتِّفاق، إسرائيل غاتعلق لقتراح ديالها لضم غور لأردن ف ضفة لغربية.
إسرائيل كاتسمي هاد لمعاهدة تيفاقيات إبراهيم ولا تيفاقيات أڤراهام (ب لعبرية: הסכם אברהם)، كنسبة ل إبراهيم، بكونو شخصية مهمة ف لأديان سماوية لي منتاشرة ب لأكترية ف لعالم، ولي هي لإسلام، لمسيحية و ليهودية.
قلدة كيماوية
لقلدة لكيماوية (ب النڭليزية chemical structure) ديال موليكيلة هيّ لقلدة ف لفضاء ديال الدرات لي كيكوّنوها و الرابطات بيناتهوم. مول الشيمي كيحدّد لقلدة ديال شي موليكيلة ب تحديد التسطيرة ديالها، و يلا كان مومكين، تا لقلدة لإليكطرونية. لقلدة لكيماوية كاتمتّل ف لعادة ب الصيغية لقلداوية لي كاتبان ب ڭراف مرسوم ديال الدرات (على شكل نقاطي) و الروابط بيناتهوم (على شكل خطوط بساط ؤلا مضوبلين على حساب النوع ؤلا لقوة د الرابطة). لعبار ديال الزوايا ؤلا لقنيتات بينات الروابط تا هيّ تقدر تلعب دور مهم. باش تّحدّد لقلدة لإليكطرونية كيخص يتحددو لوربيطالات (نقدرو تال واحد لحد نشبهوهوم ب لمدارات) ديال لإليكطرونات لي كاينين ف لموليكيلة.
أي موليكيلة كيما كانت تقدر مبدئيا تمتّل لقلدة ديالها، من أبسط وحدة بحال تاني لوكسيجين ل أعقد لموليكيلات بحال لپروتينات و لحمض النووي.
لهدف اللولاني ديال لملاقية د لقلدة ديال مركب كيماوي هوّ تحديد الطوپولوجيا ؤلا لپاطيرن و الدرجة د الترابط ديال لموليكيلات و الدرات. لهدف التانوي لي كاتطمح ليه هاد لعملية هوّ تحديد لإحداتيات ف تلاتة د لأبعاد ديال الدرات لي كيكوّنو داك لمركب.
تاريخ
النضريات ديال لقلدة لكيماوية بداو كيتطورو من 1858، من عند باحتين ف الشيمي بحال ؤڭيست كيكولي، أرشيبالد سكوط كوپر، و أليكساندر بوتليروڤ. هاد النضريات طرحو لفكرة بلي الدرات مامحطوطينش بشكل عشوائي، مي مستّفين ف واحد لقلدة ف لفضاء تلاتي لأبعاد لي يقدر بنادم يدرسها و يحددها و يمتّلها.
طرقان
صيغة مسرحة مستاوية ديال: H - O - H    H   H   H     |   |   | H - C - C - C - H    |   |   | H  H   H
لاربعا د آيت عبد الله
لاربعا د آيت عبد الله جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 3201 واحد، على حسب لإحصاء لعام 2014.
واوزݣان
واوزݣان جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 16772 واحد، على حسب لإحصاء لعام 2014.
سيدي محمد شلح
سيدي محمد شّلح جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 7737 واحد، على حسب لإحصاء لعام 2014.
معادلة تفاضلية جزئية
ف لماط، لمعادلة تَّفاضلية لجزئية هي نوع من لمعادلات تَّفاضلية، ولا واحد لعلاقة لي فيها دالة ؤلا دوال مامعروفاش فيها بزاف د لمجاهيل لمستقلة ولمشتقات لجزئية لهاد لمجاهيل.
صّيغة
ابسط معدلة تفاضبية جزئية ممكن تكتب بشكل تالي:
أنجرة
أنجرة جماعة ترابية قروية كاينة ف إقليم لفحص أنجرة، جهة طنجة تطوان الحسيمة، ساكنين فيها 15899 واحد، على حسب لإحصاء لعام 2014.
لاربعا د الساحل
لاربعا د الساحل جماعة ترابية قروية كاينة في إقليم تيزنيت، جهة سوس ماسة، ساكنين فيها 10554 نسمة، على حسب الإحصاء العام 2014.
تاوغيلت
تاوغيلت جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 14764 واحد، على حسب لإحصاء لعام 2014.
ڤاجينة
تصغير|تصويرة مقرّبة ديال لڤاجينة لڤاجينة (ب نݣليزية Vagina) هيّا پارتية عضلية مطّاطة كاينة لداخل ديال لجهاز تّناسلي نّتوي.
نيويورك پيتزا
نيويورك پيتزا هى سلسلة مطاعم پيتزا روسية كاينة ف نوڤوسيبيرسك, روسيا. خدمت ف عام 1996. كتبيع الشركة الپيتزا والكيساديلا و بطاطا مقلية و البيرة.
تاريخ
اللى أسس الشركة راجل أعمال الروسي لميريكاني إريك شوڭرن و مراتو أولڭا ف نوڤوسيبيرسك. حل أول مطعم ف حومة سميتها جيليزنودوروجني Zheleznodorozhny ف نوڤوسيبيرسك ف عام 1996.
حلّات پيتزا نيويورك ف عام 2015 أول فرع ليها ف موسكو و من بعد الفرع التالت ف بارناول Barnaul.
أربعاء رسموكة
أربعاء رسموكة جماعة ترابية قروية كاينة في إقليم تيزنيت، جهة سوس ماسة، ساكنين فيها 5905 نسمة، على حسب الإحصاء العام 2014.
جوامعا
جّوامعا جماعة ترابية قروية كاينة ف إقليم/عمالة إقليم لفحص أنجرة، جهة طنجة تطوان الحسيمة، ساكنين فيها 7711 واحد، على حسب لإحصاء لعام 2014.
صبيطار لجاميعي أنطيرناصيونال الشيخ خليفة
تصغير|تصويرة من لداخل ديال صبيطار الشيخ خليفة صبيطار لجامعي أنتيطيرناصيونال الشيخ خليفة هو صبيطار خاص فيه بزاف ديال التخصصات بدا عام 1998، كايقدم بزاف ديال العلاجات و لخدمات لي متعلقة بصحة. و هو تابع لمؤسسة الشيخ زايد ف الرباط.
تاريخ
تحل هاد صبيطار عام 1998. ؤ من 2008 حتال 2012، عتامدو ميزاجور جديدة للوضع التنظيمي. ؤ صيبو ملحق لمساحة ديالو 20.000 متر مربع ف 2012.
باب تيوكا
باب تيوكا جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 7697 واحد، على حسب لإحصاء لعام 2014.
قصر لمجاز
قصر لمجاز جماعة ترابية قروية كاينة ف إقليم/عمالة إقليم لفحص أنجرة، جهة طنجة تطوان الحسيمة، ساكنين فيها 9617 واحد، على حسب لإحصاء لعام 2014.
طبون
تصغير|لقطة من مسرحية [[ديالي (مسرحية)|ديالي]] طّبّون هوّا مصطلح زنقاوي مغريبي كيتّقصد بيه لبشتير ؤلا لعضو تّناسلي د لمرا، ؤ هوّا من أقبح سّبّات لّي كاينين ف لقاموس زّنقاوي لمغريبي.
لأصل د لكلمة
هاد لمصطلح يقدر يكون لأصل ديالو من لعربية  (شوف طبون) لي كاتعني حفرة سخونة فين كاتكون لعافية د الطياب. عند التوانسا "طابون" نوع د لخبز. "طبون" عندو موقابيلات خرين ب الداريجة، لبعض منهوم زنقاوي بحال تفوش، تينة و حتون، و لبعض لاخور مقبول كتر ف لهضرة لعادية بحال حجر.
كلمة "تينة" جات من لعربية و كاتعني "مؤخرة". و حتون، حتشون ؤلا حتنون جات من لأمازيغية ''أحتشون".
تخدام
بزاف د لعيبارات د سّبان ف دّاريجة كيتركّبو ب ستيعمال هاد لكلمة. تّخدام ديالها ف إطار عومومي، سيرتو ف تّلفازة ؤلا لإعلام بشكل عام كيتّعتابر طابو، بحال بزاف د لكلمات زّنقاويين لخرين، ولاكين بعض لأعمال لأدابية ؤ لمسراحية ف لمغريب، حاولات تكسر هاد طّابو، ؤ تخدّمو سوا ف لعناوين ؤلا ف نّص ديالها. بحال مسرحية "ديالي" من إخراج لفنانة لمغريبية نورية بن براهيم ؤ تمتيل فرقة أكواريوم، لي تشهرات ب سميت "الطبون ديالي". لمشاركين ف هاد لمسرحية تعرّضو ل سّبّان ؤ تّهديدات بعدما تعرضات على لخشبة ف يونيو 2012.
براندون لي
براندون لي (بشينوية: 李國豪) (بالإنڭليزية: Brandon Lee)، مزيود ف 1 فبراير 1965، و مات ف 31 مارس 1993، مومثيل ميريكاني معروف، وهو ولد أسطورة فنون ت الدبزا بروسلي، مثل ف بزاف د لأفلام و تقتل ف 31 مارس 1993، ف أخيب مشهد ف سينما.
نشأة و لموت ديالو
تولد براندون لي ف أوكلاند ف كاليفورنيا تقتل لمومثيل "براندون لي" منين كان تيصور فيلم The Crow ف عام 1993 ملي خدمو ب لغلط قرطاس د بصح.
أرشاش
مجموعة أرشاش (لأمازيغية : ⴰⵔⵛⴰⵛ) هي واحد لمجموعة موسيقية مغربية تاتغني بلأمازيغية ديال سوس( تشلحيت), تأسسات ف 1979 فالدار البيضا, وغنات من ديك الساعة لدابا 30 ألبوم ف25 عام.
السًمية
أرشاش تاتعني بالشلحة الشتا لخفيفة وتتسما المجموعة علي شوهاد أرشاش بسميت لي أسسها.
الأعضاء لي فالمجموعة
وحتا الأستاذ مولاي الحسين وخاش لي تايدير الألحان ديال التراث الموسيقي الأمازيغي السوسي.
بوسكورة
بوسكورة جماعة ترابية حضرية كاينة ف إقليم/عمالة نّواصر، جهة دّار لبيضا سطات، ساكنين فيها 100176 واحد، على حسب لإحصاء لعام 2014.
تاغرامت
تاغرامت جماعة ترابية قروية كاينة ف إقليم/عمالة إقليم لفحص أنجرة، جهة طنجة تطوان الحسيمة، ساكنين فيها 8706 واحد، على حسب لإحصاء لعام 2014.
بير الطالب
بير طّالب جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 11370 واحد، على حسب لإحصاء لعام 2014.
أديس أبابا
أديس أبابا ( كاتكتب أديس أبيبا ف لهيئة الإتيوپية ف لخرائط دياولها) تأسسات ف عام 1886، و كاتعني بالأمهرية هيا زهرة لجديدا. (ف للوغات الإتيوپية بحال الجعزية: ኣዲስ ኣበባ) وهيا لعاصيمة د إتيوپيا و ليتيحاد ليفريقي، و هيا أكبر مدينة ف إتيوپيا، فيها 2.738.248 واحد على حساب تعداد السكان فعام 2007. كاين لي تايقول عليها بلي هيا عاصمة أفريقيا ؤلا "العاصمة الأفريقية". لمدينة كايسكن فيها ناس من بزاف د لمناطق من إتيوپيا و مخلطا لدرجة فيها 80 جنسية و 80 لوغة كيدويو بيها و كاينتاميو لبزاف د لطوائف الدينية. كاتواجد أديس أبابا على علو د 2,300 متر، لي كايخليها خامس أعلى عاصمة ف لعالم.
نايروبي
نايروبي هيا عاصيمة د كينيا، و أكبر مدينة تماك، وكايسكن فيها 3,138,295 واحد على حساب ليحصائيات تدارت ف 2009. تخادت سمية د نيروبي من لوغة لماساي و بضبط من كلمة "إنكارا نايروبي" ولي تاتعني (بلاصا لي كايكون فيها لما لبارد)، وتشهرات لمدينة بسميت "لمدينة لخضرا تحت الشمش"، و فجناب د لمدينة كاين لبني لعصري بحال لڤيلات و ديورا كلاص.
أرݣانة
أرݣانة جماعة ترابية قروية كاينة في إقليم تارودانت، جهة سوس ماسة، ساكنين فيها 4798 نسمة، على حسب الإحصاء العام 2014.
تيكواندو
تيكواندو (بلكورية: 태권도/跆拳道) هوّا واحد الرياضة د لمدابزة لأصل ديالها من كوريا لجنوبية، وعندها كتر من 2000 عام. تقادّات هاد الرياضة بزاف ف لقرن 20، وأول جامعة ديالها تأسسات كانت هي لجمعة د التيكواندو د كوريا (ف 1959). ف 1966، أسس لجينيرال لكوري شوي هونك هي لجامعة الدولية د تيكواندو، و ف 2000 دخلات ف لألعاب لأولمپية.
لحوايج اللّي كايتلبسو ف التيكواندو سميتهم دوبوك، و لأغلبية د التقنيات ديال هاد الرياضة هوما ضربات بالرجلين. ف لبطولات د لمدابزة، كاين 8 د لعبارات اللي يقدر يشارك فيهم لواحد، على حساب شحال فيه من كيلو.
لبحراويين
لبحراويين جماعة ترابية قروية كاينة ف إقليم/عمالة إقليم لفحص أنجرة، جهة طنجة تطوان الحسيمة، ساكنين فيها 8440 واحد، على حسب لإحصاء لعام 2014.
الشبانات
شّبانات جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 10371 واحد، على حسب لإحصاء لعام 2014.
بوشان
بوشان جماعة ترابية قروية كاينة ف إقليم الرحامنة، جهة مراكش آسفي، ساكنين فيها 9705 واحد، على حسب لإحصاء لعام 2014.
موحا أوحمو الزياني
موحا أو حمًو أو عقًا أو حمد و اللي معروف بموحا أوحمُو الزياني (تزاد ف 1857 فآيت حركات - مات ف 1921 ف تاوجكالت) كان قايد (أمغار) ومقاوم مغريبي ضد ليستيعمار لفرانساوي فزايان.
حياتو
تزاد موحا أوحمو الزياني ف 1857 فوسط عائلة أمحزون, اللي تابعة لقبيلة آيت حركات فالنواحي د خنيفرة، و اللي هي طرف من لقبايل د زايان فلأطلس لمتوسط.
ف 1886، من مورا ما مات خوه سعيد, عيًنو السلطان الحسن اللًول قايد (أمغار) ديال زايان وعطاه 300 عسكري وثلاثة د لمدافع. السلطان عاون موحا حيث كان الحسن اللًول محالف مع لقبيلة ديالو وتيعطيهم السًلاح باش يحاربو لقبايل اللي ماباغينش السلطان فبلاد السيبة.
ف 1908، غادي يبدا موحا يحارب لفرانساويين اللي كانو احتلًو ديك لوقت الشاوية و الدار لبيضا. ف 1913، غادي يبداو يدخلو لفرانساويين للأطلس و غادي يحاربهم موحا وجيشو ف لقصيبة. فنونبر 1914, غادي يغلبو لقبايل د زايان فرانسا ف لمعركة د لهري، اللي تقتل فيها جينيرال فرانساوي و 33 من الضباط ديالو. من بعد هاد لمعركة غادي تزيد فرانسا فلعسكر ديالها وغادي تحتل خنيفرة. موحا و لجيش ديالو كمًلو لمقاومة ديالهم فالجبل.
نهار 27 مارس 1921، فلمعركة د أزلاك ن تازمًورت، غادي يموت موحا أوحمو الزياني من بعد ماتيرا فيه واحد من ولادو بلغلط, وجاب فيه قرطاسة فلعنق.
أزرار
أزرار جماعة ترابية قروية كاينة في إقليم تارودانت، جهة سوس ماسة، ساكنين فيها 4991 نسمة، على حسب الإحصاء العام 2014.
عمر بن الخطاب
أبو حفص عمر بن الخطاب العدوي القرشي لمعروف ب لفاروق هو لخليفة تّاني ف لخلافة رّاشدة، من كبار صحاب عند الرسول محمد، واحد من لعشرة لمبشرين ب لجنة، و كان قاضي و عالم كبير معروف فديك الوقت. وشد لخلافة بعد لوفاة ديال أبو بكر الصديق فـ 23 أغسطس 634م لموافق لـ 22 جمادى الآخرة عام 13هـ، كان قاضي معروف عليه بلي كينصف لمضلوم و الضعيف سوا كان مسلم ولا ماشي مسلم، وهادشي علاش تسما ب لفاروق حيت كيفرق بين لحق و لباطل، و كان معروف ب لفتوحات لإسلامية و لعدل بين الناس فعهد خلافتو، وهادشي لي كيخليه من أكتر الشخصيات لمأترين فلعالم، و أهم الشخصيات ف لإسلام.
سلفات
سلفات جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 10239 واحد، على حسب لإحصاء لعام 2014.
شينݣيكي نو كيوجين (بنات ضايعات)
شينݣيكي نو كيوجين: بنات ضايعات هوّا لعنوان ديال مجموعة قصصية ، مانݣا ؤ 3 د لحلقات ديال أوڤا مبازيين علا لمانݣا ديال شينݣيكي نو كيوجين. لمجموعة لقصصية تنشرات ف 9 دجنبر 2014 كاتبها هيروشي سيكو. فيها تلاتة د لقصص لعناوين ديالها "ضايعة ف عالم ماكيرحمش"، "سور سينا، بسلامة" ؤ "بنات ضايعات"، ؤ كتركز عل جوج شخصيات نسوية موهيمين ف لقصة هوما آني ليونهارت ؤ ميكاسا أكرمان. سّلسلة د لمانݣا بنفس لعنوان بدا نّشر ديالها ف 9 غشت 2015 ف مجلة بيسّاتسو شونن. لمانݣا مكتوب ؤ مرسوم من طرف ريوسكي فوجي.